ANUNŢ

**referitor la solicitările de** **certificate/rapoarte cu informaţii extrase din baza de date gestionată de Inspecţia Muncii** cu registrele generale de evidenţă a salariaţilor depuse de angajatori, conform Hotărârii Guvernului nr. 161/2006, Hotărârii Guvernului nr. 500/2011, Hotărârii Guvernului nr. 905/2017 privind întocmirea şi completarea registrului general de evidenţă a salariaţilor, cu modificările şi completările ulterioare

Eliberarea informaţiilor conform bazei de date organizată la nivelul INSPECŢIEI MUNCII cu registrele generale de evidenţă a salariaţilor depuse de angajatori, conform Hotărârii Guvernului nr.161/2006, Hotărârii Guvernului nr. 500/2011, respectiv Hotărârii Guvernului nr. 905/2017, privind întocmirea şi completarea registrului general de evidenţă a salariaţilor, cu modificările şi completările ulterioare,

în conformitate cu Ordinul nr. 826/2014 privind aprobarea Normativului cu tarifele pentru plata prestărilor de servicii efectuate în domeniile de activitate ale Inspecţiei Muncii, se tarifează cu 20 lei/document.

Adeverinţa se eliberează la cererea persoanei fizice, persoanei juridice sau oricărei entităţi care are dreptul legal de a solicita şi de a obţine informaţii, cererea fiind însoţită de dovada achitării serviciului solicitat şi a documentelor justificative, după caz.

În situaţia în care vă adresaţi cu solicitarea către I.T.M. Sibiu, plata sumei de 20 lei/ document se va face 'în contul de Trezorerie al I.T.M. Sibiu, respectiv RO92TREZ5765032XXX010278, CF12371509, sau la casieria I.T.M. Sibiu.

Precizăm faptul că indiferent de modalitatea de plată, serviciul solicitat trebuie să poată fi identificat şi să fie anterior prestării serviciului. În acest sens, solicitarea şi dovada achitării (factura, chitanţa sau ordinul de plată ataşat) trebuie să cuprindă obiectul solicitării, numele şi prenumele persoanei despre care se solicită informaţia şi după caz numărul dosarului execuţional.

**Având în vedere restricţiile impuse de măsurile de combatere a răspândirii coronavirusului COVID-19, activitatea cu publicul la sediul I.T.M. Sibiu este suspendată. Comunicarea documentelor se face: prin e-mail la adresa:** **itmsibiu@itmsibiu.ro****, poştă sau fax. 0269 21 47 12.**

Remus FURTUNĂ

Inspector Şef